গোৱালপাৰা জিলাৰ অসম-মেঘালয় সীমান্তত প্ৰধান মন্ত্ৰী গ্ৰামচড়ক যোজনাৰ পথ নিৰ্মাণত ব্যাপক অনিয়ম সংঘটিত হৈছে। পাইকান-তুৰা ৰাষ্ট্ৰীয় পথৰ লৱাৰ চোটিপাৰাৰ পৰা কাটাচিবাৰী হৈ বদাহপুৰলৈ যোৱা পথছোৱাত সংঘটিত হৈছে এই অনিয়ম।
গড়কাপ্তানি বিভাগৰ দুধনৈ উপ সংমণ্ডলৰ অধীনস্থ এই পথছোৱা নিৰ্মাণৰ বাবে প্ৰায় ৬ কোটি টকা আবণ্টন দিয়া হৈছিল যদিও পথ নিৰ্মাণৰ দায়িত্ব থকা ফুছফাছ কনচট্ৰাকচন প্ৰাঃলি নামৰ প্ৰতিষ্ঠানটোয়ে বিভাগীয় নীতি-নিয়মক বুঢ়া আঙুলি দেখুৱাই নিজ ইচ্ছা মতে কাম চলাই গৈছে বুলি ৰাইজে অভিযোগ কৰে।
ৰাইজৰ অভিযোগৰ পিছতো গড়কাপ্তানি বিভাগ বা জিলা প্ৰশাসনে নাকী লগাব পৰা নাই পথ নিৰ্মাণৰ দায়িত্বত থকা ফুছফাছ কনচট্ৰাকচন প্ৰাঃলিমিটেড নামৰ প্ৰতিষ্ঠান টোক।
অকল এই পথটোয়ে নহয় ইয়াৰ সমান্তৰালভাৱে জিলাখনৰ সীমান্তৱৰ্তী এই অঞ্চল সমূহত ৮⁄১০ টা পথ নিৰ্মাণৰ কাম পূৰ্ণ গতিত চলি আছে যদিও প্ৰায় কেইটা পথতে অনিয়ম চলাৰ পিছতো গড়কাপ্তানি বিভাগটোয়ে কাম সঠিক ভাবে পৰ্যবেক্ষণ কৰিব পৰা নাই। ফলত প্ৰায় সংখ্যক পথেই এতিয়া ঠিকাদাৰৰ বাবে সোণৰ কণী পৰা হাহঁৰ লেখিয়া হৈছে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
